ลูกเป็นเเผลเเดงๆ ตรงคอมีน้ำเหลือง เป็นอะไรครับ ใช่ยาตัวไหนดีครับ ลุก4เดือน
สวัสดีค่ะ อาการมีแผลแดงและมีน้ำเหลืองไหลออกมานั้น อาจจะเกิดจาก การติดเชื้อแบคทีเรียที่ผิวหนังชั้นตื้นหรือชั้นลึก การติดเชื้อไวรัสแต่มักไม่ค่อยมีหนองดังกล่าวมา หรือกลุ่มเชื้อราก็มักเป็นอาการคันและเป็นขุยแดงมากกว่าการมีหนอง แผลถลอกจากการขีดข่วนแล้วมีการติดเชื้อแบคทีเรียซ้ำซ้อนขึ้นมา หรืออาจเกิดจากผื่นผิวหนังอักเสบชนิดเฉียบพลันอาจมีน้ำเหลืองได้เช่นกันควรพบแพทย์เพื่อตรวจร่างกายให้ได้การวินิจฉัยที่แน่ชัดก่อน หากเป็นการติดเชื้อแบคทีเรียควรได้รับยาฆ่าเชื้ออย่างเหมาะสม แต่ถ้าเป็นกลุ่มผื่นผิวหนังอักเสบ สามารถล้างแผลด้วยน้ำเกลือทางการแพทย์ และเมื่อแผลเริ่มแห้งลงสามารถทาสเตียรอยด์บางๆเฉพาะที่ตามแพทย์สั่งได้เบื้องต้นใช้น้ำเกลือทางการแพทย์ล้างแผลให้ลูกก่อนได้ และใช้ผ้าก๊อซสะอาดปิดแผลเพื่อป้องกันสิ่งสกปรกจากภายนอก รักษาความสะอาดบริเวณผิวหนังรอบๆให้ดี